Aiax ja non resistie: que lo vencie eth poder de Zèus e es coratjosi teucri que li lançauen dards; eth sòn reludent casco ressonaue d’ua manèra terribla ath torn des sòns possi, pataquejat de contunh damb es beròies bonhes; e er eròi amiaue ja cansada era espatla quèrra de sostier damb fermetat eth versatil escut; mès que non artenhien botjar-lo deth sòn lòc per mès traits que li lancèssen.